Rozhodnutie Komisie
zo 6. septembra 2000,
ktorým sa mení a dopĺňa rozhodnutie 97/569/ES zostavujúce predbežné zoznamy zariadení tretích krajín, z ktorých členské štáty povoľujú dovoz mäsových výrobkov
(oznámené pod číslom dokumentu C(2000) 2480)
(Text s významom pre EHP)
(2000/555/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 95/408/ES z 22. júna 1995 o podmienkach zostavenia predbežných zoznamov zariadení tretích krajín, z ktorých sú členské štáty oprávnené dovážať niektoré výrobky živočíšneho pôvodu, produkty rybolovu alebo živé dvojchlopňové lastúrniky, na prechodné obdobie [1], naposledy zmenené a doplnené rozhodnutím 98/603/ES [2], najmä na jeho článok 2 ods. 1,
keďže:
(1) Predbežné zoznamy zariadení v tretích krajinách vyrábajúcich mäsové výrobky bol ustanovený rozhodnutím Komisie 97/569/ES [3], naposledy zmeneným a doplneným rozhodnutím Komisie 2000/253/ES [4].
(2) Austrália zaslala zoznam zariadení vyrábajúcich mäsové výrobky, pre ktoré príslušné orgány potvrdzujú, že sú v súlade s pravidlami spoločenstva.
(3) Pre Austráliu sa môže ustanoviť predbežný zoznam zariadení vyrábajúcich mäsové výrobky. Rozhodnutie Komisie 97/569/ES by sa preto malo príslušne zmeniť a doplniť.
(4) Opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Text prílohy k tomuto rozhodnutiu sa dopĺňa k prílohe rozhodnutia 97/569/ES.
Článok 2
Toto rozhodnutie je adresované členským štátom.
V Bruseli 6. septembra 2000